Picături de viață în lumina ne uitării-Profesoara Floarea Necșoiu

Născută în iulie 1939, înzestrată cu o capacitate intelectuală de excepție, profesoară de limba română de la Colegiul Național Matei Basarab și o animatoare culturală, în cel mai deplin înțeles al cuvântului, s-a înălțat la cer, lăsându-ne tuturor celor care am cunoscut-o, o profundă durere sufletească. Vreme de un deceniu (2017-2021), mi-a fost alături în calitate de Vicepreședinte al Cenaclului Literar Octavian Goga din cadrul Centrului Cultural Mihai Eminescu, dăruindu-ne prețioase picături din propria-i viață, sădindu-ne din ceea ce pentru domnia sa a fost și a rămas, nu doar crez artistic și de viață – datoria de a apăra limba română. Viața a fost o ploaie roditoare de picături ce o propulsează în lumina neuitării.

I-am simțit dăruirea cu care și-a împlinit crezul artistic și de viață, în cei câțiva ani în care a colaborat la revista Independența română – Independența prin cultură de sub egida Fundației literar – istorice Stoika al cărei președinte este scriitorul Florian Laurențiu Stoica, lăsând în paginile acesteia profiluri fascinante ale scriitorilor noștri clasici și convingătoare lecții de cum trebuie împlinită datoria de a apăra limba română de stricătorii ei din presă, radio și televiziune, cu exemplificări și comentarii ce nu se pot uita.

Rămâne pilduitoare la loc de cinste în preocuparea de istoric literar al domniei sale, volumul Istoria literaturii române pe înțelesul fiecăruia și la îndemâna tuturor, apărută la Editura Dacoromână a Fundației Academia Dacoromână – T.D.C, 2014, oferită gratuit celor interesați, act de certă generozitate a omului Floarea Necșoiu. Amintirea ei o vom păstra în sacra lumină a neuitării. Membrii Fundației literar – istorice Stoika, exprimându-și profundul regret față de această mare pierdere. Dumnezeu s-o ierte și s-o primească în împărăția Sa!

Geo Călugăru

Contents